armvectores/hy_wikipedia_2023 huggingface dataset:
Լաուտարներ

Լաուտարներ (ռումիներեն՝ Lăutarii, բառացի թարգմանությամբ՝ երգիչներ, նվագողներ), 1971 թվականին «Մոլդովա-ֆիլմ» կինոստուդիայում ռեժիսոր Էմիլ Լոտյանուի կողմից նկարահանված գեղարվեստական ֆիլմ, որում պատկերված է ժողովրդական երաժիշտների կյանքը։
Ֆիլմը մեծ հաջողություն է ունեցել հատկապես Իտալիայում։ 1972 թվականին «Լաուտարներ» ֆիլմը Սան Սեբաստիանի միջազգային կինոփառատոնում արժանացել է երկրորդ մրցանակի (Արծաթե խեցի), ինչպես նաև նույն կինոփառատոնի ժյուրիի հատուկ մրցանակի։ Ֆիլմն ստացել է նաև Նեապոլում անցկացվող միջազգային կինոփառատոնի Արծաթե Նիմֆա մրցանակ (1972) և Օրվիենտոյում անցկացվող միջազգային կինոփառատոնի հատուկ դիպլոմ (1972)։


== Սյուժե ==
Ֆիլմը պատմում է Մոլդովայի թափառական ժողովրդական երաժիշտների՝ լաուտարների կյանքի մասին։ Մանուկ հասակից Տոմա Արիստարը երկու տարվածություն ուներ՝ երաժշտությունը ու սերը գեղեցկուհու՝ գնչուհի Լյանկայի հանդեպ։ Սակայն ինչքան էլ պայքարում են նրանք իրենց սիրո համար, ի վերջո նրանց բաժանում են։ Բայց Տոմա Արիստարը մնում է անբաժան իր ջութակից, որի հետ ինքը շրջում է Մոլդովայի բազմաթիվ ճանապարհներով՝ իր հետ տանելով նաև հուշերը Լյանկայի մասին։ Եվ միայն մահվանից առաջ Տոմա Արիստարը հանդիպում է ծեր գնչուհուն ու հանձին նրա ճանաչում Լյանկային՝ իր միակ սիրուն։


== Դերերում ==
Սերգեյ Լունկևիչ – Տոմա Ալիստար
Դումիտրու Հեբեշեսկու – Տոմա Ալիստար (պատանեկան տարիքում)
Ժենյա Ռոլկո – Տոմա Ալիստար (մանուկ հասակում)
Գալինա Վոդյանիցկայա – գնչուհի Լյանկա (տարեց հասակում)
Օլգա Կիմպյանու – Լյանկա (պատանեկան տարիքում)
Անժելիկա Յաշչենկու – Լյանկա (մանուկ հասակում)
Գրիգորե Գրիգորիու – Ռադու Նեգոստին
Սվետլանա Տոմա – Ռամինա
Հարալամբիե Բերդագա – լաուտար
Զուբկու Վասիլե – Իլիե Վիլչու
Դումիտրու Մոկանու – լաուտար
Իլիե Մեսկեյ – լաուտար
Վիլլի Մուսոյան – լաուտար Դրագոմիր
Միհայիլ Կուրագեու – հայդուկ
Միհայի Տիմոֆտի – (տիտրերում նշված է Մ. Տիմոֆտե) Վասիլիի ուղեկիցը
Իոն Արակելու – Յանկու
Դումիտրու Ֆուսու
Կոնստանտին Կոնստանտինով – էպիզոդ
Վալերիու Կուպչա
Վիկտոր Չուտակ
Միրչա Սոցկի-Վոյնիչեսկու
Դումիտրու Կարաչոբանու
Դոմնիկա Դարիենկո
Գեորգի Հասսո
Ռասմի Ջաբրաիլով – Յանկու «Աստծու փող»


== Մրցանակներ ==
«Նիմֆա» մրցանակ (1972 թվական)
«Արժաթե խեցի», «Նենուսկուա», «Գակսեն» մրցանակներ (1972 թվական)
«Արծաթե ծովահարս» մրցանակ (1972 թվական)


== Երաժշտություն ==
Lume, Lume (Կյանք, օ կյանք) - Մարիա Տենասե


== Ծանոթագրություններ ==


== Արտաքին հղումներ ==
«Լաուտարներ» Archived 2017-10-25 at the Wayback Machine. ֆիլմը «Энциклопедия отечественного кино» կայքում
Գլորիա Գրեհեմ

Գլորիա Գրեհեմ, իսկական անուն ազգանունը Գլորիա Հոլլվորդ (անգլերեն Gloria Grahame; նոյեմբերի 28, 1923(1923-11-28)[…], Լոս Անջելես, ԱՄՆ - հոկտեմբերի 5, 1981(1981-10-05)[…], Նյու Յորք, ԱՄՆ), ամերիկացի դերասանուհի։
Խաղացել է 60-ից ավելի ֆիլմերում, լայն ճանաչման է հասել ռեժիսոր Ֆրենկ Կապրայի «Այս հրաշալի կյանքը» ֆիլմում խաղացած Վիոլետի դերով։
1952 թվականին Օսկար է ստացել երկրորդ պլանի լավագույն դերասանուհի անվանակարգում «Չարեր և գեղեցիկներ» ֆիլմի համար։ Մյուս նշանավոր ֆիլմերն են «Մարդը պարանի վրա» (1953), «Խիստ շոգ» (1953),  «Մարդկային ցանկություն» (1954), «Աշխարհի ամենամեծ շոուն», «Թաքուն տեղում» (1950)։


== Ծանոթագրություններ ==
Դոնենայմ

Դոնենայմ (ֆր.՝ Donnenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 261 մարդ, բնակչության խտությունը` 69.41 մարդ/կմ²։ Բնակավայրը զբաղեցնում է 3.76 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 17 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 175 աշխատունակ (15-64 տարեկան)  բնակիչ, որոնցից ակտիվ էին 131-ը, իսկ ոչ ակտիվները` 44։ Ակտիվության ցուցանիշը կազմում է 74,9 %։ 131 աշխատունակ մարդկանցից աշխատել է 127 անձ (68 տղամարդ և 59 կին)։ Գործազուրկ են եղել 4 անձ (1 տղամարդ և 3 կին)։ 44 անաշխատունակներից 21-ը եղել են աշակերտներ կամ ուսանողներ, 16-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սիրիայի օդանավակայանների ցանկ

Սիրիայի օդանավակայանների ցանկ, Միջին Արևելքի երկրներից մեկի՝ Սիրիայի Արաբական Հանրապետությունում գտնվող օդանավակայանների ցանկ։
Սիրիան սահմանակցում է Լիբանանին ու Միջերկրական ծովին արևմուտքում, Թուրքիային հյուսիսում, Իրաքին արևելքում, Հորդանանին՝ հարավում և Իսրայելին՝ հարավ-արևմուտքում։ Մայրաքաղաքն է մոտ 2 միլիոն բնակիչ ունեցող Դամասկոս քաղաքը։


== Օդանավակայաններ ==


== Արտաքին հղումներ ==
«ICAO Location Indicators by State» (PDF)։ International Civil Aviation Organization։ 2006-01-12։ Արխիվացված է օրիգինալից 2007-09-26-ին։ Վերցված է 2015-02-23 
«UN Location Codes: Syrian Arab Republic (includes IATA codes)»։ UN/LOCODE 2009-2։ UNECE։ 2010-02-08 
Airports in Syria Archived 2017-02-25 at the Wayback Machine. World Aero Data
Syrian Arab Air Force(չաշխատող հղում) Global Security
Syrian Arab Air Force Archived 2011-05-15 at the Wayback Machine. Scramble
Աբդլահադ

Աբդլահադ, արաբական ծագումով հայկական արական անձնանուն։ Ծագում է արաբերեն عبد الاحد (‘Abd-ul-aḥad) անունից, որը նշանակում է «ծառա Միակի (Աստծո)»։ Անսովոր անուն է հայերի մեջ։ Այս անունով հայտնի է միայն երեք անձ, մեկը եդեսիացի (16-րդ դար) և երկուսը հալեպցի (17-րդ դար)։


== Հայտնի անվանակիրներ ==
Ապտլահաթ, Եդեսիացի (1564).
Ապտլահատ, Գրիգոր սարկավագի հայրը, Մուրատ գրչին գրել է տվել մի Ավետարան և նվիրել Հալեպի եկեղեցուն (1652).
Ապտլհատ, մահտեսի Հակոբի հայրը, ով նորոգել էր տվել 1636 թվականին գրված մի Ճաշոց և նվիրել Հալեպի եկեղեցուն (թվականն անհայտ)


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 13
«Cathalogue of the armenian manuscripts in the Bodleian library», կազմեցին Ս. Վրդ. Պարոնեան և Conybeare, Oxford, 1918, էջ 13
«Ցուցակ հայերէն ձեռագրաց Հալէպի», կազմող՝ արք. Արտավազդ Սյուրմեյան, Հատոր Ա, Երուսաղեմ, 1935, էջ 85բ., 238ա.
Էսկեյան է Սեն Ժուստ դը Բելանգար

Էսկեյան է Սեն Ժուստ դը Բելանգար (ֆր.՝ Escueillens-et-Saint-Just-de-Bélengard), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 182 մարդ, բնակչության խտությունը` 16.25 մարդ/կմ²։ Բնակավայրը զբաղեցնում է 11.2 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 30 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 104 աշխատունակ (15-64 տարեկան)  բնակիչ, որոնցից ակտիվ էին 61-ը, իսկ ոչ ակտիվները` 43։ Ակտիվության ցուցանիշը կազմում է 58,7 %։ 61 աշխատունակ մարդկանցից աշխատել է 57 անձ (28 տղամարդ և 29 կին)։ Գործազուրկ են եղել 4 անձ (2 տղամարդ և 2 կին)։ 43 անաշխատունակներից 7-ը եղել են աշակերտներ կամ ուսանողներ, 21-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրագիտություն

Գրագիտություն (հուն․՝ γράμματα — կարդալ և գրել), բանավոր ն գրավոր խոսքը որոշակի աստիճան յուրացնելու կարողություն։ Բնակչության մակարդակի կարևորագույն ցուցանիշներից է։ Գրագիտության կոնկրետ չափանիշը տարբեր է, այն կախված է տնտեսության զարգացման տարբեր փուլերում բնակչության մշակութային զարգացման պահանջներից։ Գրագիտություն հասկացության վիճակագրական միասնական գնահատակաևի հարցը քննարկվել է միջազգային կոնգրեսններում։ Երկրորդ համաշխարհային պատերազմից հետո ՄԱԿ-ի սոցիալ-տնտեսական խորհրդի՝ բնակչության հանձնաժողովը բազմիցս քննարկել է գրագիտության հարցը։ ՅՈւՆԵՍԿՕ-ի գլխավոր կոնֆերանսի որոշման համաձայն գրագետ են համարվում նրանք, ովքեր կարողանում են գրավոր վերարտադրել առօրյա կյանքի պարզ նկարագրությունը։ Այս ցուցանիշը, սակայն, ընդունելի է միայն հետամնաց և զարգացող երկրների համար։ Համատարած գրագիտությամբ երկրների համար բնակչության կուլտուրական մակարդակը գնահատելիս հիմնական ցուցանիշը համարվում է կրթությունը։ Կապիտալիստական երկրներում աշխատավորության գրագիտությունը  զարգացվում է շահագործող դասակարգի շահերին համապատասխան՝ այն չափով միայն, որքանով գրագիտությանը անհրաժեշտ է բանվորին մեքենաների տեխնիկային տիրապետելու համար։ 


== Արտաքին հղումներ ==
UNESCO Literacy Portal
UNESCO Effective Literacy Practice Database
Our World In Data – Visualizations of how literacy around the world has changed historically (by Max Roser and Esteban Ortiz-Ospina). Includes literacy rates for different age groups. Charts for all countries, world maps, and links to more data sources.
Գրագիտություն հոդվածը Curlie-ում (ըստ DMOZ-ի)
Literacy Assessment
The National Strategies for Primary Literacy Archived 2012-12-23 at Archive.is
The Digital Archive of Literacy Narratives Archived 2009-04-01 at the Wayback Machine.
National Literacy Trust
Рубакин Н. А. (1890–1907)։ «Грамотность»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
«Начальное народное образование»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
А. А. Сафронов ПЕРВАЯ ВСЕОБЩАЯ ПЕРЕПИСЬ НАСЕЛЕНИЯ РОССИИ 1897 г. РАЗРАБОТКА ДАННЫХ О ГРАМОТНОСТИ, ИХ ИНФОРМАЦИОННЫЙ ПОТЕНЦИАЛ И ДОСТОВЕРНОСТЬ Archived 2011-09-18 at the Wayback Machine.
Портал ЮНЕСКО «Грамотность» (англ.)
Рубакин Н. Грамотность // Новый энциклопедический словарь. Т. 14 СПб С. 411—419
Грамотность / Российская педагогическая энциклопедия. Т. 1. М., 1993 URL: www.otrok.ru/teach/enc/txt/4/page95.html
Грамотность// Большая Советская Энциклопедия М.: Советская энциклопедия. 1969—1978.
Telegram-канал «Грамотность».
Ձորաշեն (Գորիսի շրջան)

Ձորաշեն (նախկինում նաև՝ Գերու կամ Կյորու), լքված գյուղ Հայաստանի Սյունիքի մարզի Գորիսի տարածաշրջանում, Գորիս քաղաքից մոտ 7 կմ հարավ-արևելք, Խնձորեսկ գյուղից 2-3 կմ հարավ-արևմուտք։
Գերու անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից՝ Գորիսի շրջանի։ Գյուղը վերանվանվել է Ձորաշեն 1950 թ։ 1970-ական թվականներին Ձորաշենը միավորվել է Ազատաշեն և Այգեձոր գյուղերի հետ՝ կազմելով Հարթաշեն գյուղը։ Ներկայումս լքված է։


== Բնակչություն ==
Գյուղը լքված է 1970-ական թվականներից, ներկայումս բնակչություն չունի; Նախկինում բնակեցված է եղել հայերով, բնակչության փոփոխությունը ժամանակի ընթացքում՝ ստորև.


== Տնտեսություն ==
Բնակչության հիմնական զբաղմունքը անասնապահություն, երկրագործություն, այգեգործությունն ու բանջարաբուծությունն էր։


== Ծանոթագրություններ ==


== Արտաքին հղումներ ==
Կյորու. գյուղի տպավորություններ
Ֆիբրոմա

Ֆիբրոմա (լատ.՝ fibra - թել և ωμα - ուռուցք), շարակցական հյուսվածքի թելիկների բարորակ ուռուցք։
Հիմնականում առաջանում է մաշկի, լորձաթաղանթի վրա, կրծքագեղձերում, արգանդում և այլն։ Ըստ աճման բնույթի լինում է տարածուն և սահմանափակ։ Ախտանշանները և ընթացքը պայմանավորված են ֆիբրոմայի տեղադրությամբ և աճման արագությամբ։ Երբեմն կազմափոխվում է չարորակի։
Ֆիբրոման հաճախ զուգակցվում է մկանային (ֆիբրոմիոմա), գեղձային (ֆիբրոադենոմա) կամ անոթային (ֆիբրոանգիոմա) հյուսվածքների տարաճմամբ։ Բուժումը կատարվում է վիրահատական եղանակով։


== Ծանոթագրություններ ==


== Արտաքին հղումներ ==
Dermatofibroma
Angiofibroma Archived 2013-02-23 at the Wayback Machine.
Ovarian fibroma HP:3654 at humpath.com
(917) Լիկա

(917) Լիկա (անգլ.՝ Lyka), աստերոիդ աստերոիդների հիմնական գոտում։ Հայտնաբերվել է 1915 թվականի սեպտեմբերի 5-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,380189 ա. մ., առավելագույնը մոտենում է 1,8997 ա. մ. հեռավորության վրա և հեռանում 2,8607 ա. մ.։ Արեգակի շուրջ մեկ ամբողջական պտույտ է կատարում 1341,27 երկրային օրվա ընթացքում, իր ուղեծրով շարժվելով միջինում 0,268403 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(917) Լիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Halcyon Digest

Halcyon Digest, ամերիկյան ռոք-խումբ Deerhunter-ի հինգերորդ ստուդիական ալբոմը, որը թողարկվել է 2010 թվականի սեպտեմբերի 28-ին։ Ալբոմը ներառվել է Ռոբերտ Դայմերիի 1001 Albums You Must Hear Before You Die գրքում։


== Ստեղծագործությունների ցուցակ ==


== Մասնակիցներ ==
Մոզես Էրուլետա- հարվածային գործիքներ
Բրեդֆորդ Ջ. Կոկս – վոկալ, կիթառ
Ջոշուա Ֆովեր – բաս կիթառ
Լոկկետ Պանթ – վոկալ, կիթառ (6, 9)


== Դիրքեր չարթերում ==


== Ծանոթագրություններ ==
Նաքոլս շրջան (Նեբրասկա)

Նաքոլս շրջան (անգլ.՝ Nuckolls County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.489 կմ² է, բնակչությունը՝ 5.057 մարդ (2010 թ. տվյալներով)։ Շրջկենտրոնն է Նելսոն բնակավայրը։ Կազմավորվել է 1860 թ.։
Կամենկա (գյուղ, Դիկանկայի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Կամենկա գյուղում բնակվում էր 78 մարդ։ Բնակավայրը զբաղեցնում է 1202 կմ² տարածք։ Բնակչության խտությունը կազմում էր 64,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլմանսկոպ

Կոլմանսկոպ (աֆրիկաանս՝ Kolmanskop գերմ.՝ Kolmannskuppe), քաղաք-ուրվական Նամիբիայում, որը գտնվում է Նամիբ անապատում՝ Լյուդերիցից և Ատլանտյան ափից 10 կմ հեռավորության վրա։


== Պատմություն ==
1908 թվականին Զաքարիս Լևալը, որն այն ժամանակ երկաթգծի աշխատող էր, ավազի մեջ ադամանդի փոքրիկ հատիկներ հայտնաբերեց։ Հայտնաբերվածը հանձնվեց Օգոստոս Շտաուխին։ Նա ենթադրեց, որ հովտի երկայնքով որտեղ հայնտաբերվեցին ադամանդները, քամին ավազը բերում է Օրանժ գետի մոտակայքից Նամիբ անապատից դեպի հյուսիս։ Հենց այնտեղ փոքրիկ ադամանդները գետը քշում է օվկիանոս և ապա ալեծոփությամբ ափ է տեղափոխվում ավազի հետ մեկտեղ։
Մի քանի տարի անց քաղաքում մեծ տներ, դպրոցներ, հիվանդանոցներ և մարզադաշտ կառուցվեց։ Իսկ ևս մի քանի տարի անց քաղաքը վերածվեց գերմանական օրինակելի քաղաքի։ Սակայն ադամանդի պաշարներն արագ սպառվեցին։ Ինչպես նաև պարզվեց, որ քաղաքում դժվար է ապրել. ջուր չկա, մրրկահողմեր։ Մի քանի տարուց բնակիչները լքեցին քաղաքը։
Այդ օրից Կոլմանսկոպն այդպես էլ կանգնած է լքված վիճակում անապատի կենտրոնում։ Տների մեծ մասն  գրեթե լրիվությամբ ծածկված են ավազով։ Թեպետ նամիբիացիները վերջին տասնամյակներում վերականգնեցին որոշ շենքեր, փորձում են քաղաք-թանգարանը լավ վիճակում պահել և էքսկուրսիաներ են կազմակերպում այստեղ։


== Ծանոթագրություններ ==


== Գրականություն ==
Noli, Gino: Desert Diamonds. Gino Noli, Plettenberg Bay 2010, ISBN 978-0-620-40680-2.


== Արտաքին հղումներ ==
Կոլմանսկոպի լուսանկարների հավաքածու 2012
Սուտոկի Պերվիե

Սուտոկի Պերվիե (ռուս.՝ Сутоки Первые), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տեպլիչնի (գյուղ, Ուստ-Աբականսկի շրջան)

Տեպլիչնի (ռուս.՝ Тепличный), գյուղ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը վերջին գրանցված տվյալներով կազմում էր 1582 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոգորելովկա (գյուղ, Զաստավնայի շրջան)

Անվան այլ կիրառումների համար տե՛ս՝ ՊոգորելովկաՊոգորելովկա (ուկրաիներեն՝ Погорілівка), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Պոգորելովկա գյուղում բնակվում էր 1 605 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թավկալա

Թավկալա, լեռնաշղթա Թուրքիայում, Պոնտական լեռների արևելյան մասում։


== Ծանոթագրություններ ==
Ավոդա

«Ավոդա» (‏եբրայերեն՝ עבודה‏‎‎ «գործ», «աշխատանք»), լրիվ անվանումը՝ Իսրայելյան աշխատանքի կուսակցություն (եբրայերեն՝ ‏מפלגת העבודה הישראלית‏‎‎, Միֆլեգետ ՀաԱվոդա ՀաԻսրայելիմ), ձախ կենտրոնամետ իսրայելական քաղաքական կուսակցություն։ Համարվում է սոցիալ-դեմոկրատական և սիոնիստական կուսակցություն, որը կողմնակից է տնտեսական զարգացման «Երրորդ ուղու» տեսությանը։ «Ավոդան» մտնում է Սոցիալիստական ինտերնացիոնալի կազմի մեջ։ Հիմնադրվել է 1968 թվականին մի քանի կուսակցությունների միավորման միջոցով («ՄԱՊԱՅ» կուսակցության հիման վրա), որը նախկինում կոչվում էր «Մաարախ»։ Սակայն արդեն 1969 թվականին «Ավոդան» «Մապամ»- հետ ընդգրկվեց նոր դաշինքի մեջ, որը ստացավ «Մաարախ» անվանումը, և այդպես գոյատևեց մինչև 1991 թվականը, «Մաարամ»-ի լուծարումը։  
Մինչև 1977 թվականը «Մաարախ»-ը եղել է իշխող կուսակցություն, իսկ 1992-1996 և 1999-2000 թվականներին ղեկավարել է կառավարական կոալիցիան։
2009 թվականի Քնեսեթի 18-րդ գումարման խորհրդարանական ընտրություններում նախորդ 17-րդ գումարման համեմատ կորցնելով 6 մանդատ, կուսակցության լուծարման հետևանքով հեռացան ևս 5 խորհրդարանականներ, որի հետևանքով 2011 թվականի հունվարի 17-ին Ավոդա կուսակցության օրենսդրական ներկայացվածությունը նվազեց, հասնելով 8 մարդու և այն դարձավ մեծությամբ 5-րդ քաղաքական ուժը իսրայելական խորհրդարանում։ 2011 թվականի հունվարի 17-ին Ավոդա կուսակցությունից դուրս եկան հետևյալ խորհրդարանականները և կոալիցիոն կառավարության անդամները`  

Էխուդ Բարաք
Մաթան Վիլնաի
Շալոմ  Սիմխոն
Օրիտ Նոկեդ
Էյնատ ՎիլֆՔնեսեթի 19-րդ գումարման խորհրդարանական ընտրություններում Ավոդան ստացավ 15 մանդատ, դառնալով մեծությամբ երրորդ կուսակցությունը քնեսեթում։ 2014 թվականի դեկտեմբերի 10-ին  Ավոդան միավորվեց Խա-Թունա կուսակցության հետ կազմավորելով «Սիոնիստական ճամբար» դաշինքը՝ նպատակ ունենալով ստեղծել խոշոր ձախ ցենտրիստական դաշինք, որը պետք է ղեկավարեր 34-րդ կառավարությունը առաջիկա ընտրություններից հետո։ Ընտրություններում դաշինքը ստացավ 24 մանդատ (որից 19-ը Ավոդայից), գրավելով երկրորդ տեղը, զիջելով 30 մանդատ ստացած Լիկուդ կուսակցությանը։


== Party leaders ==


== Այլ նշանավոր անդամներ ==
Նշանավոր նախկին անդամներ՝


== Ընտրության արդյունքներ ==


== Ծանոթագրություններ ==


== Արտաքին հղումներ ==
Պաշտոնական կայք
Մեղտի

Մեղտի, ավան (գյուղաքաղաք, գյուղ) Մեծ Հայքի Տուրուբերան աշխարհի Տարոն գավառում, իսկ ավելի ուշ ժամանակներում՝ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մշո դաշտի հյուսիսարևմտյան ծայրամասում՝ Քարքե լեռան փեշերին։ Գյուղից 15 կմ հյուսիս-արևմուտք գտնվում է Մշո Սուրբ Կարապետ վանքը։


== Պատմություն ==
Ըստ Հովհան Մամիկոնյանի գյուղի պատմությունը կապված է Տարոնի ավանդություններից մեկի հետ։ Դեմետրե և Գիսանե 3 զավակները Տարոնում կառուցել են 3 ավան և կոչել են Կվառս, Մեղտի և Հոռյան։ Մեղտի ավանը հիմնել է Մեղտեսը։
Գլակա վանքի առաջին վանահայր Զենոբ Գլակը, որ ճակամարտելու համար այստեղ է բանակել Տարոնի իշխան Սմբատի 4000-անոց բանակը։
Մեղտին հանդիսացել է Գլակա վանքի կալվածքը։


== Բնակչություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։
1880 թվականին ուներ 60 տուն՝ 500 բնակչով։ 1909 թվականին ուներ 25 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Մեղտին ուներ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(2359) Դեբեոն

(2359) Դեբեոն (անգլ.՝ Debehogne), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 5-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,424088 ա. մ., առավելագույնը մոտենում է 2,14 ա. մ. հեռավորության վրա և հեռանում 2,7081 ա. մ.։ Արեգակի շուրջ մեկ ամբողջական պտույտ է կատարում 1378,55 երկրային օրվա ընթացքում, իր ուղեծրով շարժվելով միջինում 0,261145 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2359) Դեբեոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արամ Վարդևանյան

Արամ Վարդևանյան (նոյեմբերի 1, 1989(1989-11-01), Երևան, Հայկական ԽՍՀ, ԽՍՀՄ), Հայաստանի Հանրապետության Ազգային Ժողովի 8-րդ գումարման պատգամավոր, իրավաբան, դասախոս։


== Կենսագրական տվյալներ ==
Արամ Վարդևանյանը ծնվել է 1989 թվականի նոյեմբերի 1-ին Խորհրդային Հայաստանի մայրաքաղաք Երևան քաղաքում։


=== Կրթություն ===
2005-2011 թվականներին սովորել է Ռուս-հայկական (Սլավոնական) համալսարանում իրավագիտություն մասնագիտությամբ։ 2011-2014 թվականներին եղել է Ռուս-հայկական (Սլավոնական) համալսարանի ասպիրանտ։ 2011-2013 թվականներին ուսանել է նաև Հայաստանի ամերիկյան համալսարանում։


== Իրավաբանական գործունեություն ==

2011-2014 թվականներին աշխատել է ՀՀ մարդու իրավունքների պաշտպանի աշխատակազմում հետևյալ հաստիքային առաջխաղացմամբ՝ քրեադատավարական իրավունքների վարչության մասնագետ, իրավական վերլուծության վարչության առաջատար մասնագետ, վարչության պետի ժամանակավոր պաշտոնակատար, ապա դարձել վարչության պետ։ Այնուհետև աշխատանքի է ընդունվել Հայաստանի Հանրապետության Սահմանադրական դատարանում որպես մարդու իրավունքների պաշտպանի ներկայացուցիչ։ 2014-2016 թվականներին եղել է Հայաստանի Հանրապետության Սահմանադրական դատարանի նախագահի խորհրդական։
2014 թվականից Հայաստանի ամերիկյան համալսարանի և Ռուս-հայկական (Սլավոնական) համալսարանի քրեական իրավունքի և քրեական դատավարության իրավունքի ամբիոնի և սահմանադրական իրավունքի ամբիոնի դասախոս է։ 2015 թվականից սկսել է դասավանդել Հայաստանի Հանրապետության արդարադատության ակադեմիայում։ 
Իրավաբանական գիտությունների թեկնածու է, 25-ից ավելի գիտական հոդվածների հեղինակ։ 
2014 թվականից հանդիսանում է Հայաստանի Հանրապետության փաստաբանների պալատի անդամ է։
2019 - 2021 թվականներին մի շարք դատական աղմկահարույց գործերով հանդես է եկել որպես փաստաբան։ Այդպիսի գործերից են Հայաստանի նախկին նախագահ Ռոբերտ Քոչարյանի դատավարությունը։


== Քաղաքական գործունեություն ==
2016 թվականի սեպտմբերի 29-ից մինչև 2018 թվականը աշխատել է Հայաստանի Հանրապետության կառավարությունում որպես վարչապետի օգնական։
Արամ Վարդևանյանը 2021 թվականի հունիսի 20-ին Հայաստանում տեղի ունեցած Ազգային ժողովի արտահերթ ընտրություններին Հայաստան դաշինքից ընտրվել է Ազգային ժողովի պատգամավոր։


== Անձնական կյանք ==
2015 թվականի հունիսին ամուսնացել է հաղորդավարուհի, պրոդյուսեր Արևիկ Ուդումյանի հետ։ Ունեն մեկ որդի՝ Ռուբենը (ծնվ. 2016 թ.), մեկ դուստր՝ Նունեն (ծնվ. 2020 թ.)։


== Ծանոթագրություններ ==
Ռախովո (գյուղ, Կրասնինսկի շրջան)

Ռախովո (ռուս.՝ Рахово), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էստրեմերա

Էստրեմերա (իսպ.՝ Estremera), մունիցիպալիտետ Իսպանիայում, մտնում է Մադրիդ նահանգի մեջ, ինչպես նաև Մադրիդ ինքնավար մարզի մեջ։ Մունիցիպալիտետը գտնվում է Լաս Վեգասում։ Տարածքը 79,1 կմ² է։ Բնակչությունը 1508 մարդ (2010)։


== Արտաքին հղումներ ==
Պաշտոնական կայք
Ալ-Բահլուլիայի շրջան

Ալ-Բահլուլիայի շրջան (արաբ․՝ ناحية البهلولية‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Լաթակիայի գավառի յոթ շրջաններից մեկը։ Կենտրոնն է Ալ-Բահլուլիա քաղաքը։
2004 թվականի տվյալներով բնակչությունը կազմել է 17 532 մարդ։ Քաղաքն ու շրջական ավանները կազմում են 99.38 քառ.կմ տարածք։


== Ծանոթագրություններ ==
(3508) Պաստեռնակ

(3508) Պաստեռնակ (անգլ.՝ Pasternak), աստերոիդ աստերոիդների հիմնական գոտում։ Հայտնաբերվել է 1980 թվականի փետրվարի 21-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,758544 ա. մ., առավելագույնը մոտենում է 2,4471 ա. մ. հեռավորության վրա և հեռանում 3,0699 ա. մ.։ Արեգակի շուրջ մեկ ամբողջական պտույտ է կատարում 1673,47 երկրային օրվա ընթացքում, իր ուղեծրով շարժվելով միջինում 0,215122 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3508) Պաստեռնակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պատանեկան դրամա

Պատանեկան դրամա (անգլ. Teen drama, երբեմն նաև՝ «Պատանեկան սիթքոմ» (անգլ. Teen sitcom)), դրամատիկական հեռուստասերիալների մի տեսակ, որի պատմության կենտրոնում է գտնվում պատանի կերպարների կամ մարդկանց կյանքը, կամ ովքեր նոր են դուրս եկել այդ տարիքից։ Այս ժանրը գործնականում հեռուստատեսության պատմության առաջին 45 տարվա ընթացքում գոյություն չի ունեցել և հայտնիություն է ձեռք բերել 90-ականների սկզբին, հատկապես «Բևեռլի Հիլզ, 90210» հեռուստասերիալի հաջողությունից հետո, որը համարվում է այս ուղղության հիմնադիրը։ Մինչ այս այն սերիալներից շատերը, որոնց հիմքում պատանիերն էին, սիթքոմներ էին համարվում, իսկ դրամատիկական հեռուստասերիալների դեռահասները համարվում էին դերասանական անսամբլի մի մասը, որը իր մեջ էր նաև ներառում մեծահասակներին և երեխաներին։ 50-ականներին հաջողված էին «Հայրը ավելի լավ գիտի» (1954–1960) և Դոննա Ռիդ շոու» (1958–1966) սիթքոմները, որտեղ բավականին երիտասարդ հերոսներ կային, սակայն, այնուամենայնիվ, այս նախագծերում պատանիները երբեք չէին գտնվում սյուժեի կենտրոնում, իսկ պատանիների մասին առաջին շոուն դարձել է Սալլի Ֆիլդի մասնակցությամբ «Gidget»-ը (1965-1966)։
90-ականներից սկսած ամերիկյան հեռուստատեսությունը ամեն տարի սկսում էր պատանեկան դրամաներ թողարկել, հիմնականում ցույց տալով միջնակարգ դպրոցի աշակերտների կյանքը՝ հիմնականում միջին և ավագ սոցիալական դասարանների։ Ամենից հաճախ հեռուստասերիալները իրենցից ներկայացնում էին «soap opera»՝ մի քանի սերիաներում կամ ամբողջ եթերաշրջանում սյուժետային արկաներով։ Երիտասարդ մարդիկ իրենց անձնական կյանքում և ծնողների հետ հարաբերություններում վերելքներ և անկումներ էին ունենում, ինչպես նաև պատանիներին բնորոշ խնդիրներ։
Ժանրի որոշ ներկայացուցիչներ, ինչպիսիք են «The O.C.» (2003-2007) և «One Tree Hill» (2003-2012) հեռուստասերիալները հաճախ քննադատվում էին սյուժետային քայլերի շաբլոնության, ավելորդ դրամայի և երկարաձգված պատմության համար, մինչդեռ «Իմ այսպես կոչված կյանքը» (1994-1995) և «Վերոնիկա Մարս» (2004-2007) հեռուստասերիալները սիրվել են քննադատների կողմից և համարվել են երբևէ ստեղծված լավագույն շոուներից։
Նաև հայտնի պատանեկան հեռուստասերիալներ են թողարկվել գիտական ֆանտաստիկայի, ֆենտեզիի և արկածային մարտախաղի թեմատիկաներով։


== Ծանոթագրություններ ==
Տարասովկա (գյուղ, Գորոդոկի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Տարասովկա գյուղում բնակվում էր 191 մարդ։ Բնակավայրը զբաղեցնում է 0,677 կմ² տարածք։ Բնակչության խտությունը կազմում էր 282,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրոպավլովսկայա Սլոբոդա (գյուղ, Գլուխովի շրջան)

Պետրոպավլովսկայա Սլոբոդա (ուկրաիներեն՝ Петропавлівська Слобода), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Պետրոպավլովսկայա Սլոբոդա գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլբիշահ

Էլբիշահ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ուբերզեե

Ուբերզեե (գերմ.՝ Übersee), գերմանական կոմունա Բավարիայում։
Ենթարկվում է Վերին Բավարիա վարչական շրջանին։ Մտնում է Տրաունշտայն շրջանի կազմի մեջ։ Բնակչությունը կազմում է 4850 մարդ (ըստ 31 դեկտեմբերի 2010 թվականի տվյալով)։ Զբաղեցնում է 30.53 կմ քառ. տարածք։ Պաշտոնական կոդը՝ 09 1 89 159։


== Մարդկանց կապը Ուբեզեեի հետ ==
Միքայել Մատտիաս (1902-1980), գերմանացի նկարիչ և քանդակագործ մյունխենյան դպրոցում։


== Ծանոթագրություններ ==


== Արտաքին հղումներ ==
Պաշտոնական կայք
Պեգարիխա

Պեգարիխա (ռուս.՝ Пегариха), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նևիան

Նևիան (ֆր.՝ Névian), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1329 մարդ, բնակչության խտությունը` 93.26 մարդ/կմ²։ Բնակավայրը զբաղեցնում է 14.25 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 95 կմ հարավ-արևմուտք, Կարկասոն քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 844 աշխատունակ (15-64 տարեկան) բնակիչ, որոնցից ակտիվ էին 616-ը, իսկ ոչ ակտիվները` 228։ Ակտիվության ցուցանիշը կազմում է 73,0 %։ 616 աշխատունակ մարդկանցից աշխատել է 540 անձ (279 տղամարդ և 261 կին)։ Գործազուրկ են եղել 76 անձ (35 տղամարդ և 41 կին)։ 228 անաշխատունակներից 77-ը եղել են աշակերտներ կամ ուսանողներ, 81-ը` թոշակառուներ, իսկ 70-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Սուխայա Օլշանկա

Սուխայա Օլշանկա  (ռուս.՝ Сухая Ольшанка), գետ Ռուսաստանում, հոսում Կոչեգուռի մարզում։ Գետաբերանը տեղակայված է Օլշանկա գետի աջ ափին 21 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության<cite web|url=http://textual.ru/gvr/index.php?card=171563%7Ctitle=Государственный водный реестр РФ: Сухая Ольшанка (Сухой Ольшанец)|archiveurl=http://www.webcitation.org/69Qjqe4fg%7Carchivedate=2012-07-26}}(չաշխատող հղում)</ref>։

Ջրային օբյեկտի, պետական ջրային գրանցման կոդը - 05010400312107000011899
Հիդրոլոգիական ուսումնասիրությունների կոդը - 107001189
Ավազանի կոդը - 05.01.04.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կուրթ Շվիթերս

Կուրթ Շվիթերս (գերմ.՝ Kurt Schwitters, հունիսի 20, 1887(1887-06-20)[…], Հաննովեր, Պրուսիայի թագավորություն, Գերմանական կայսրություն - հունվարի 8, 1948(1948-01-08)[…], Քենդալ, Կումբրիա, Անգլիա, Միացյալ Թագավորություն), գերմանացի նկարիչ և գրող։


== Կյանք և գործունեություն ==
1909-1914 թվականներին Կուրթ Շվիթերսը սովորել է Դրեզդենի Գեղարվեստի ակադեմիայի գեղանկարի բաժնում։ Մասնակցել է Բեռլինի ավանգարդիստական «Շտուրմ» ամսագրի խմբագրական աշխատանքներին։ Հարել է դադաիզմին, կոնստրուկտիվիզմին, սյուրեալիզմին, էքսպրեսիոնիզմին։ Հատկապես հայտնի է գտած իրերով կազմած անկանխատեսելի, հակատրամաբանական, վանող կոմպոզիցիաներով, որոնց նա կոչում էր «Մերց» ( (համառոտ «Kommerz und Privatbank»)։ 1923-1932 թվականներին այդ անունով ամսագիր է հրատարակել, որն ունեցել է 21 թողարկում։
Կուրթ Շվիթերսը ստեղծել է «Նվիրվում է Աննա Բլյումին» պոեմ-կոլաժը (1919), նաև «Ձայնային քնարերգություն («Պրասոնատա» (գերմ.՝ Ursonate) 1922-1932)։ Երկու ստեղծագործությունն էլ հեղինակի կատարմամբ ձայնագրվել են 1932 թվականին։ 1937  թվականին Կուրթ Շվիթերսը հեռացել է  Գերմանիայից, որոշ ժամանակ ապրել է Օսլոյում, իսկ 1940 թվականից երբ Նորվեգիայում նացիստները եկել են իշխանության, տեղափոխվել է Մեծ Բրիտանիա։

Նա ցուցադրվել է Դրեզդենում նացիստների կազմակերպած «Դեգեներատիվ արվեստ» (1937) ցուցահանդեսում։


== Գրականություն ==
Traumann Steinitz K. Kurt Schwitters; a portrait from life. With Collision, a science-fiction opera libretto in banalities. Berkeley: University of California Press, 1968
Kurt Schwitters. München: Edition Text + Kritik, 1972
Scheffer B. Anfänge experimenteller Literatur: d. literar. Werk von Kurt Schwitters. Bonn: Bouvier, 1978
Kurt Schwitters in Nederland: Merz, De Stijl & Holland Dada. Zwolle: Waanders Uitgevers, 1997
Merz: in the beginning was Merz: from Kurt Schwitters to the present day. Ostfildern: Hatje Cantz, 2000
Burns Gamard E. Kurt Schwitters' Merzbau: the Cathedral of erotic misery. New York: Princeton Architectural Press, 2000.
Kurt Schwitters: collages, dipinti e sculture 1914—1947. Milano: Mazzotta, 2001
Martakies R. Kurt Schwitters: free spirit. Victoria: Trafford, 2006


== Ծանոթագրություններ ==
Աշոտ Սահակի Արծրունի

Անվան այլ կիրառումների համար տե՛ս՝ Աշոտ Արծրունի (այլ կիրառումներ)Աշոտ Արծրունի (ծննդյան և մահվան թվականներն անհայտ, մ.թ.ա. 2-րդ դար), Արծրունյաց իշխան, Սահակ Արծրունու և Մուրացյան իշխան Ջայլամարի դուստ Անուշ Մուրացյանի որդին, Արծրունիների նախարարական տոհմից։ Աշոտ Արծրունին Արտաշեսյանների թագավորության հիմնադիր Արտաշես Ա Բարեպաշտ արքայի (մ.թ.ա. 189–մ.թ.ա. 160) ժամանակակիցն է։ Աշոտ Արծրունին սպանվել է Հաշտենից կողմի ավազակներից։


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 147
«Պատմություն Արծրունյաց Տան», Թովմա Արծրունի, 1985, Երևան, Ա. ը
Նեղ խխունջ

Նեղ խխունջ (լատ.՝ Vartigo angustior), նեղ խխունջների ընտանիքին պատկանող փափկամարմին կենդանի, որը գրանցված է Հայաստանի Կարմիր գրքում։


== Նկարագրություն ==
4,5-5 ուռուցիկ պտույտներով, կարճ գլանաձև, ձախ-ոլորված, շատ բարակ, համաչափ կողաձև մանրագծված, խոշոր հիմային ելուստով, ծոծրակի վրա երկար և խորը երկայնակի ակոսով և կարմրաշագանակագույն խեցու վերջին պտույտը դեպի ներքև խիստ նեղացած է։ Խեցին ունի 1,6-1,8 մմ բարձրություն և 0,8-0,9 մմ լայնություն։


== Տարածվածություն ==
Տարածված է Եվրոպայում, Հյուսիսային Իրանում։ Հայաստանում հանդիպում է միայն Լոռու մարզում (նախկին Լոռու սովխոզում և Ստեփանավան քաղաքի մոտակայքում)։


== Էկոլոգիա ==
Ապրում են խոնավ մարգագետիններում՝ խոտերում և մամուռում։ Կենսաբանական առանձնահատկությունները պարզված չեն։


== Պահպանություն ==
Հազվագյուտ տեսակ է, որը Հայաստանում ներկայացված է միակ ռելիկտային պոպուլյացիայով։ Բնության պահպանության միջազգային միաության Կարմիր ցուցակում գրանցված է որպես կրիտիկական վիճակում գտնվող տեսակ։ Ընդգրկված է ԲՊՄՄ Կարմիր ցուցակում և Բեռնի կոնվենցիայի 2-րդ հավելվածում։
Տեսակին սպառնում է ապրելավայրերի մելիորացիայի վտանգը։
Պահպանության գործողություններ չեն իրականացվում։


== Ծանոթագրություններ ==
Արթուր Սահակյան (այլ կիրառումներ)

Արթուր Սահակյան անունը կարող է վերաբերել հետևյալ անձանց.

Արթուր Արտուշի Սահակյան (1956), ֆիզմաթ գիտությունների դոկտոր, պրոֆեսոր, ՀՀ ԳԱԱ թղթակից անդամ։
Արթուր Մուշեղի Սահակյան (1952), հայ վիրաբույժ, ուռուցքաբան։ Բժշկական գիտությունների դոկտոր (1995), պրոֆեսոր (1996)։
Դևիդ Նատտեր

Դևիդ Նատտեր (անգլ.՝ David Nutter; 1960, ԱՄՆ), կինոյի և հեռուստատեսության ամերիկացի ռեժիսոր և պրոդյուսեր։ Նա հայտնի է նրանով, որ հեռուստատեսության համար նկարում է պիլոտային դրվագները։ 2015 թվականին նա ստացավ «Էմմի» պարգևը դրամատիկ սերիալի լավագույն ռեժիսուրայի համար։ Դա «Գահերի խաղ» հեռուստասերիալն էր, որը հեռարձակվում էր HBO ալիքի շրջանակներում։


== Անձնական տվյալներ ==
Նատտերը ծնվել է 1960 թվականին։ Սովորել է Մայամիի համալսարանում։
Նատտերը ամուսնացած է 1987 թվականի մայիսից, կնոջ անունը Բիրգիտ է։ Նրանք ունեն երկու երեխաներ. Զոի Կ. Նատտերը և Բեն Նատտերը։


== Կարիերա ==
Նատերի մեծագույն առաջընթացը տեղի ունեցավ այն ժամանակ, երբ նա սկսեց նկարահանել «Գաղտնի փաստաթղթեր» սերիալի էպիզոդները։ Ավելի ուշ նա շարունակեց նկարահանել հեռուստասերիալների առաջին սերիաները և օգնում էր ստեղծել «Տիեզերք. հեռավոր անկյուններ», «Հազարամյակ», «Այլմոլորակայիններքի քաղաքը», «Խավար հրեշտակ», «Սմոլվիլի գաղտնիքները», «Առանց հեթքի», «Ջեք և Բոբբի», Գերբնական, «Տերմինատոր. Պայքար ապագայի համար», «Մենտալիստ» և «Անամոթները» հեռուստասերիալների առաջին սերիաները
Նատտերը նկարահանել է «Գեղեցիկները» հեռուստասերիալի սերիաները HBO ալիքի համար, դրան միացած «Վերակենդանացումը», «Արքայազնի հարսնացուն» սերիաները և վերջին սերիան՝ «Վերջ»։
2008 թվականին LG-ն օգտագործեց հեռուստասերիալների առաջին սերիաները ստեղծելու Նատտերի փորձը, որպեսզի ընկերությունը ավելի նոր գծի մեջ տեղափոխի, ավելի մեծ հաճախության շնորհիվ, դրա համար առաջին սերիայի համար նրանք տրիլլեր ժանրով հոլովակ ստեղծեցին։
2011 թվականին CBS ալիքի շրջանակներում Դևիդը Ռինա Միմունի «Բժիշկ» սերիալի համար նկարեց առաջին սերիան։
2012 թվականին Նատտերը նկարեց «Գահերի խաղը» հեռուստասերիալի երկրորդ եթերաշրջանի վեցերորդ և յոթերորդ սերիաները։ 2013 թվականին նա նկարահանեց «Գահերի խաղը» հեռուստասերիալի երրորդ եթերաշրջանի 2 վերջին սերիաները, դրա հետ միասին «Ռեյնին Կաստամերեյից» սերիան, «Կարմիր հարսանիքը» հանրահայտ մասով։
Նատտերը նաև The CW ալիքի համար նկարահանել է «Նետ» հեռուստասերիալի առաջին սերիան, որը հիմնված է «Կանաչ Նետի» կերպարի վրա, որտեղ գլխավոր դերում Սթիվեն Ամելլն է։
2014 թվականին Դևիդը վերադարձավ HBO ալիքի «Գահերի խաղը» սերիալին, որպեսզի նկարահանի 5-րդ եթերաժրջանի իններորդ և տասերորդ սերիաները։ Տասերորդ սերիայի համար նա ստացավ «Էմմի» մրցանակը որպօես դրամատիկ սերիալի լավագույն ռեժիսուրա։


=== Առաջին սերիաների ցանկ ===
Առաջին 16 սերիաները, որոնք Նատտերը նկարահանել է սերիալներ են դարձել։

Տիեզերք. հեռավոր անկյուններ / Space: Above and Beyond (1995)
Հազարամյակ / Millenium (1996)
Այլմոլորակայինների քաղաքը / Roswell (1998)
Խավար հրեշտակ / Dark Angel (1999)
Սմոլվիլ գաղտնիքները / Smallville (2001)
Առանց հեթքի / Without a Trace (2002)
Ջեք և Բոբբի / Jack & Bobby (2004)
Գերբնական / Supernatural (2005)
Տերմինատոր։ Պայքար ապագայի համար / Terminator: The Sarah Connor Chronicles (2007)
Մենտալիստ / The Mentalist (2008)
Ինտվիք / Eastwick (2009)
Հետապնդում / Chase (2010)
Նետ / Arrow (2012)
Ֆլեշ  / Flash (2014)


== Ծանոթագրություններ ==


== Արտաքին հղումներ ==
Դևիդ Նատտեր Internet Movie Database կայքում
Հայհոյանք

Հայհոյախոսություն, սոցիալապես անպարկեշտ բառապաշար։
Հայհոյախոսություն երբեմն անվանում են նաև վատ լեզու (անգլ.՝ bad language), ուժեղ լեզու անգլ.՝ strong language), անպարկեշտ լեզու (անգլ.՝ offensive language), կոպիտ լեզու (անգլ.՝ crude language) , ցածրորակ լեզու (անգլ.՝ coarse language), կեղտոտ լեզու (անգլ.՝ foul language), վատ բառեր (անգլ.՝ bad words), սրբապիղծ լեզու (անգլ.՝ blasphemous language), վուլգար լեզու (անգլ.՝ vulgar language), ինչպես նաև լկտի բառեր, անհամեստ բառեր, անամոթ բառեր, կեղտոտ բառեր։
Հայհոյախոսությունը լեզվի կոպիտ, անքաղաքավարի, վիրավորական բառապաշարի մասն է։ Հայհոյախոսությամբ կարելի է վիրավորել, նվաստացնել որևէ մեկին կամ արտահայտել խիստ ուժե հույզեր։ Լեզվաբանության տեսանկյունից, հայհոյախոսությունը ընդունում է ֆորմուլայիկ լեզվի մաս կազմող բառերի կամ արտահայտությունների տեսքը։
Իր սկզբնական, ավելի բառացի իմաստով, հայհոյախոսությունը արտահայտում է սրբազան երևույթների հանդեպ հարգանքի բացակայությունը։


== Տես նաև ==
Հայերեն հայհոյախոսություն


== Արտաքին հղումներ ==
Most vulgar words in The Online Slang Dictionary (as voted by visitors)
Francis Grose (1811). Dictionary of the Vulgar Tongue Գուտենբերգ նախագծի կայքում 


== Ծանոթագրություններ ==
Ֆուտբոլի Անգլիայի գավաթ 1991-92

Ֆուտբոլի Անգլիայի գավաթ 1991-92 (անգլ.՝ 1991-92 FA Cup), Ֆուտբոլի Անգլիայի գավաթի 111-րդ խաղարկությունն է, որում հաղթեց «Լիվերպուլ» ֆուտբոլային ակումբը։


== Եզրափակիչ ==
Բոևոե (գյուղ, Վոլոդարսկի շրջան)

Բոևոե (ուկրաիներեն՝ Бойове), գյուղ Ուկրաինայի Դոնեցկի մարզի Վոլոդարսկիում։ Բնակավայրը նախկինում նաև անվանվել է Ստանցիյա Պոկրովսկայա։
2001 թվականի տվյալներով Բոևոե գյուղում բնակվում էր 862 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ ճանապարհորդություն (մուլտֆիլմ)

Մեծ ճանապարհորդություն (անգլ.՝ The Wild), Ուոլթ Դիսնեյ Փիքչրս և Բուենա Վիստա ընկերությունների կողմից արտադրված 2006 թվականի մուլտֆիլմ։


== Սյուժե ==
Ռայանը մտնում է իրենց գազանանոցից Նյու Յորք տանող մեքենայի մեջ և այդ մեքենայի վարորդը չիմանալով որ նա դրա մեջ է քշում է դեպի Նյու Յորք։ Ռայանի հայր Սամսոնը իր ընկերների հետ գնում է այդ մեքենայի հետևից որպեսզի ետ բերի Ռայանին...


== Ծանոթագրություններ ==


== Արտաքին հղումներ ==
http://movies.disney.com/the-wild Մեծ ճանապարհորդություն (մուլտֆիլմ). պաշտոնական կայք
«The Wild»(անգլ.) ֆիլմը Metacritic կայքում:
Պասկալ (չափման միավոր)

Պասկալ (նշանակումը՝ Պա, Pa), ՄՀ համակարգի ճնշման չափման միավոր։


== Սահմանումը ==
Պասկալը հավասար է մեկ քառակուսի մետր մակերևույթի վրա հավասարաչափ բաշխված մեկ Նյուտոն հավասար ուժի ուղղահայաց ազդեցության դեպքում առաջացրած ճնշմանը՝
1 Պա = 1 Ն/մ2 ≡ 1 Ջ/մ3 ≡ 1 կգ/մ·վ2


== Անուն ==
Միավորն իր անունն ստացել է ֆրանսիացի ֆիզիկոս և մաթեմատիկոս Բլեզ Պասկալի պատվին։


== Կիրառումը ==
Մթնոլորտային ստանդարտ ճնշումը հավասար է 101 325 Պլ, որը համապատասխանում է 760 մմ սնդիկի սյան։
Վասիլենկի (գյուղ, Կրեմենչուգի շրջան)

Վասիլենկի (ուկրաիներեն՝ Василенки), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Վասիլենկի գյուղում բնակվում էր 88 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնոդուբրովսկ

Կրասնոդուբրովսկ (ռուս.՝ Краснодубровск, բաշկիրերեն՝ Ҡыҙыл Дубровка), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեենա

Վեենա (էստ․՝ Vääna), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 231 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոսկովյան փողոց (Կրասնի Սուլին)

Անվան այլ կիրառումների համար տե՛ս՝ Մոսկովյան փողոց (այլ կիրառումներ)Մոսկովյան փողոց (ռուս.՝ Улица Московская), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է Ռուսաստանի մայրաքաղաք Մոսկվայի պատվին։ Քաղաքի հնագույն փողոցներից է։ Սկիզբ է առնում Բոլշայա Պրոլետարսկայա և 1-ին Զագոֆմանսկայա փողոցների հանգույցից և ավարտվում՝ միանալով Վոկզալնայա փողոցին։ Երկարությունը 1,4 կիլոմետր է։


== Նկարագրություն ==
Կրասնի Սուլին քաղաքի Մոսկովյան փողոցը սկսվում է Բոլշայա Պրոլետարսկայա և 1-ին Զագոֆմանսկայա փողոցների հանգույցից, հատում է Գնիլուշա գետը, Մոսկովսկո-Մեժևոյ, Գրիբոյեդովի, Դոբրոլյուբովի, Վոդոպոյնի նրբանցքները, Խորհրդային բանակի փողոցը և ավարտվում՝ միանալով Վոկզալնայա փողոցին։ Երկարությունը 1400 մետր է։ Փողոցում կա համարակալված 65 շինություն։
Մոսկովյան փողոցի փոստային դասիչն է՝ 346357։
Փողոցն անվանվել է Ռուսաստանի մայրաքաղաք Մոսկվայի պատվին։ Քաղաքի ամենահին փողոցներից է։ Սկսել է ձևավորվել 19-րդ դարի 80-ական թվականներին և «Սուլին» կայարանը կապում էր գործարանային բնակավայրի հետ։ Այնտեղ ապրում էին առևտրով զբաղվող հարուստ կազակները՝ Դենիսովները, Դուլինները, Իլյիչովները, Սվիդովսկիները, Չուգունովները։


== Ծանոթագրություններ ==


== Աղբյուրներ ==
Улица Московская в Красном Сулине
Подробная карта Улица Московская, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс 346356 — Красный сулин, Ростовская область Archived 2019-04-09 at the Wayback Machine.


== Գրականություն ==
Мякинченко, В.А. Сулин и сулинцы: словарь-справочник / В.А.Мякинченко. – Красный Сулин, 2002. – 180 с.
Օխու

Օխու, գյուղ Արևմտյան Հայաստանում, Բալուի գավառակում: Գտնվում էր Փերի գետի ձախ կողմի վտակ Թափնիի վերին հոսանքի ձախ կողմում, Բալու քաղաքից 36 կմ հյուսիս-արևելք։ Մտնում էր Ծխուի գյուղախմբի մեջ:


== Աշխարհագրություն ==
Բնակավայրից հյուսիս-արևմուտք սկսվում են անտառներ։


== Պատմություն ==
XVII դարից մինչև 1915 թվականի Մեծ եղեռնը այստեղ պահվել է ձեռագիր ավետարան, որը օխուեցի Մանուկ Մարգարյանը 1986 թվականին հանձնել է Երևանի Մաշտոցի անվան Մատենադարանին: 1699 թվականին Օխուում օրինակված և նկարազարդված Մաշտոցը պահվում է Վիեննայի Մխիթարյան Միաբանության մատենադարանում։


== Բնակչություն ==
XX դարի սկզբին ուներ 45 տուն` 586 հայ և 32 տուն` 200 քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Օխուն ուներ 1213 թվականին կառուցված Ս. Կիրակոս անունով եկեղեցի: Գյուղի բարձունքին կար 2 եկեղեցու ավերակներ, որոնցից մինի անունը Ս. Սարգիս էր։ Ուներ շքեղ գերեզմանոց։


== Կրթություն ==
Գյուղում գործում էր դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ժողովածու (2295)

Ժողովածու (2295), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2295 թվի տակ։ Ձեռագիրը գրվել է 1683 թվականին/թվականներին Գաղատիայում։ Գրված է թղթի վրա, որը ունի 13X9.3 չափս։ Ձեռագիրը կազմված է 160 թերթից։ Գրված է միասյուն, նոտրգիր, բոլորգիր։ Ունի՝ 18-22։ Կազմը` կաշեպատ տաղտակ դրոշմազարդ, աստառը՝ սպիտակ կտավ։ Հիշատակարաններ՝ գրչի՝ 134բ։


== Բովանդակություն ==
Քերականութիւնք (Թովմա Իտալացի,Դիոն Թրակացի,անանուն)։
Սահմանք քերականութեան։
Բառք քերականի,հանդէս բանաստեեղծաց։
Նիւտք մեռոնին։
Դեղագիր։
Վասն կարճ տոմարի։
Համառօտ լուծմունք Ժ ստորոգութեանցն արիստոտէլի։
Եպիփանու Կիպրացւոյ քարոզք։
Դիոն․ Արիսպագացւոյ Դասք հրեշտակաց։


== Ծանոթագրություններ ==
Պրահայի ազգային պատկերասրահ

Պրահայի ազգային պատկերասրահ (չեխ․՝ Národní galerie v Praze), Չեխիայի պետական պատկերասրահ, որտեղ հավաքված են չեխական կերպարվեստի և կիրառական արվեստի լավագույն նմուշները։
Ստեղծվել է 1949 թվականին՝ մի քանի պատկերասրահների միավորման արդյունքում։ Ազգային պատկերասրահի ցուցանմուշները տեղակայված են Պրահայի պատմական մի քանի կառույցներում, որոնցից ամենախոշորը Ցուցադրությունների պալատն է (չեխ․՝ Veletržní Palác):
Թանգարանի պատմությունը սկսվել է 1796 թվականի փետրվարի 5-ին, երբ չեխ արիստոկրատների և մտավորականների խումբը ստեղծեց բնակչության լուսավորման և արվեստին հաղորդակցելու հայրենասեր ընկերների միությունը։ Միությունը ձեռնամուխ եղավ ստեղծելու Արվեստների ակադեմիան և Պատկերասրահ, որը հասանելի կլինի բնակչությանը։ Վերջինիս հիմքի վրա էլ ստեղծվեց Պրահայի ազգային պատկերասրահը։
1949 թվականին չեխական կառավարության որոշմամբ ստեղծվեց Պրահայի ազգային պատկերասրահը։ 


== Հավաքածու ==
Պատկերասրահի հավաքածուն ներկայացված է մի քանի շենքերում.

Անեժի մենաստան (չեխ․՝ Klášter sv. Anežky České)՝ Բոհեմիայի և Կենտրոնական Եվրոպայի միջնադարյան մշակույթ
Շվարցենբերգյան ամրոց (չեխ․՝ Schwarzenberský palác)՝ բարոկկո ոճի չեխական գեղանկարչություն
Սալմովսկի ամրոց (չեխ․՝ Salmovský palác)՝19-րդ դարի արվեստ
Շտենբերկի ամրոց (չեխ․՝ Šternberský palác)՝ անտիկ ժամանակաշրջանից մինչև բարոկկո ոճի եվրոպական մշակույթ
Ցուցադրությունների պալատ (չեխ․՝ Veletržní Palác)՝ 19-րդ դարի երկրորդ կեսի մշակույթ
Կինսկիխ ամրոց (չեխ․՝ Palác Kinských)՝ արվեստի հավաքածու (Չինաստան, Ճապոնիա, Հնդկաստան, Հարավարևելյան Ասիա, Տիբեթ, Մերձավոր Արևելք, Մոնղոլիա)


== Պատկերասրահ ==


=== Միջնադարյան արվեստ ===

		
		
		
		
		


=== Դասական արվեստ ===

		
		
		
		
		


=== Ժամանակակից արվեստ ===

		
		
		
		
		


== Ծանոթագրություններ ==